Koppánmonostori Magas-part

A Magas-partról olyan pazar, csodálatos kilátás nyílik a gyönyörű ártéri erdővel szegélyezett Dunára mely kizökkenti az idelátogatót a hétköznapok egyhangúságából. A hely magával ragadó, békét árasztó, szinte marasztalja az őt szemlélőt. Komárom Duna parti szakaszának valóban a magasabb pontjáról (Tszfm.: 127 m), egy meredek szakadékpartról nézhetünk le a csodálatos látványra.

Komárom, Koppánmonostor talán legmagasabb pontja egy meredek, szakadékpartja, ahonnan páratlan kilátást nyílik a Dunára, A felvidéki dunai partszakaszra, ami olyan természeti (látképi) értéket képez, melyhez hasonló csak a Dunakanyarban látható legközelebb.
Fellelhetőségének helye: az 1-es úrtól letérve a Koppányvezér úton végig haladva a legvégén lévő buszfordulóig folytatjuk utunkat egyenesen a földúton. Majd az első lehetőségnél jobbra hajtunk a fenyvesek övezte kis úton felfelé. GPS: N47.44858, E018.00834